google/wiki40b huggingface dataset:
फ़िरिश्ता

फ़िरिश्ता या फ़ेरिश्ता (उर्दू: فرِشتہ‎), 
पूरा नाम मुहम्मद कासिम हिन्दू शाह (उर्दू: مُحمّد قاسِم ہِندُو شاہ ‎), एक फारसी इतिहासकार था जिसका जन्म १५६० में हुआ था एवं मृत्यु १६२० में हुई थी।फ़िरिश्ता या फ़रिश्ता नाम फ़ारसी में खुदा का भेजा एक दूत होता है।

जीवन

फ़िरिश्ता का जन्म  कैस्पियन सागर के तटीय नगर अस्त्राबाद में गुलाम अली हिन्दू शाह के घर हुआ था। अपने बचपन में ही फ़िरिश्ता अपने पिता के संग भारत में अहमदनगर आ बसे। वहां के निज़ाम के शहज़ादे मिरान हुसैन निज़ाम शाह को फ़ारसी पढ़ाने का न्यौता इनके पिता को मिला था, जिसके साथ इन्होंने भी अपनी पढ़ाई की। १५८७ में फ़िरिश्ता राजा मुर्तज़ा निज़ाम शाह के अंगरक्षकों का सरदार बना, जब शहज़ादे मिरान ने अपने पिता का तख्तापलट कर अहमदनगर की गद्दी पर अधिकार कर लिया था।  शहजादे ने अपने पुराने मित्र की जान बख्श दी, और तब १५८९ में फ़िरिश्ता बीजापुर के सुल्तान इब्राहिम आदिल द्वितीय के सेवा में लग गये।
अभी तक सैन्य पदों पर रहे फ़िरिश्ता बीजापुर में अपने नये पद पर खरे नहीं उतर पा रहे थे। इस पर और बदतर स्थिति ये थी कि वे शिया थे अतः सुन्नी प्रभुत्व वाली दक्खिन सल्तनत में इन्हें बहुत ऊंचा पद मिलने की संभावना भी नहीं थी।१५९३ में इब्राहिम शाह द्वितीय ने अंततः फ़िरिश्ता को भारत के इतिहास लिखने का कार्य दिया, जिसमें दक्खन के राजवंशों पर पूरा जोर दिया गया हो। अभी तक पूरे महाद्वीप में सभी क्षेत्रों के इतिहास को बराबर स्तर नहीं दिया था।
२९७९ ईसा पूर्व

२९७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
टोरेस जलसन्धि

टोरेस जलसन्धि (Torres Strait) ऑस्ट्रेलिया और नया गिनी द्वीप के बीच की जलसन्धि है। यह अपनी न्यूनतम बिन्दु में १५० किमी की चौड़ाई रखती है। इसके दक्षिण में ऑस्ट्रेलियाई मुख्यभूमि के क्वीन्सलैण्ड राज्य का यॉर्क अंतरीप प्रायद्वीप है और उत्तर में पापुआ न्यू गिनी का पश्चिमी प्रान्त है। यह जलदन्धि पूर्व में स्थित कोरल सागर के पानी को पश्चिम में स्थित आराफ़ूरा सागर से जोड़ती है। हालांकि यह नाव-यातायात के लिये एक महत्वपूर्ण जलमार्ग है, इसके अधिकतर भाग में गहराई बहुत ही कम है (७ से १५ मीटर तक)। इतनी कम गहराई और जगह-जगह पर शैल-भित्तियों और द्वीपों के बिखरे होने से इसे एक ख़तरनाक मार्ग माना जाता है।

टोरेस जलसन्धि द्वीप और निवासी

टोरेस जलसन्धि में कम-से-कम २७४ द्वीप हैं जिनमें से १७ पर स्थाई मानव आबादी है। यहाँ के लोग हज़ारों वर्षों से ऑस्ट्रेलियाई मुख्यभूमि पर ऑस्ट्रेलियाई आदिवासियों (ऐबोरिजिनल) और नया गिनी के मॅलानेशियाई लोगों के बीच में व्यापार व सांस्कृतिक सम्पर्क बनाने वाली एक महत्वपूर्ण कड़ी थे। आधुनिक काल में यहाँ के द्वीपों में लगभग ६,८०० और ऑस्ट्रेलियाई मुख्यभूमि पर लगभग ४२,००० टोरेस जलसन्धि द्वीपवासी (Torres Strait Islanders) रहते हैं।
पप्पू कार्की

प्रारंभिक जीवन

पप्पू कार्की का जन्म ३० जून १९८४ को पिथौरागढ़ जनपद के सेलावन ग्राम में किशन सिंह कार्की तथा कमला कार्की के घर हुआ था। उन्होंने अपनी प्रारंभिक शिक्षा प्राथमिक विद्यालय हीपा में, तथा आगे की शिक्षा जूनियर हाईस्कूल प्रेमनगर तथा राजकीय हाईस्कूल भट्टीगांव में प्राप्त की। परिवार की आर्थिक हालत खराब होने के कारण हाईस्कूल के बाद पढ़ाई छोड़ वह दिल्ली में प्राइवेट नौकरी में लग गए। २००३ से २००६ तक दिल्ली में पहले एक पेट्रोल पंप में, फिर प्रिंटिंग प्रेस में, और अंत में एक बैंक में चपरासी की नौकरी करी, जिसके बाद वह रुद्रपुर आ गए, जहाँ दो साल उन्होंने डाबर कपंनी में काम किया।

कैरियर

पप्पू कार्की की बचपन से ही संगीत में रुचि थी। पांच साल की उम्र से वह पारम्परिक न्योली लोकगीत गाने लगे थे। इसके अतिरिक्त होली, रामलीला एवं स्कूल के राष्ट्रीय पर्वों में भी वह हमेशा भाग लेते थे। १९९८ में पप्पू ने अपना पहला गीत अपने गुरु, कृष्ण सिंह कार्की की जुगलबंदी में रिकार्ड किया था। यह गीत उनकी एलबम ‘फौज की नौकरी में’ का था। इसके बाद २००२ में उन्होंने एक अन्य एलबम ‘हरियो रूमाला’ में भी गीत गाए। २००३ में पप्पू ने अपनी पहली एलबम ‘मेघा’ से खुद के गाए गीतों के एल्बमों की शृंखला शुरू की, लेकिन वे कुछ ख़ास सफल नहीं हुए। इसके बाद वह दिल्ली चले गए, जहाँ २००६ में उन्होंने उत्तराखण्ड आइडल प्रतियोगिता में भाग लिया, और प्रथम रनरअप घोषित हुए थे।
अपने रुद्रपुर निवास के दौरान कार्की ने लोक गायक प्रह्लाद मेहरा व चांदनी इंटरप्राइजेज के नरेंद्र टोलिया के साथ मिलकर 'झम्म लागछी' एलबम के लिए गाने रिकॉर्ड किए। २०१० में रमा कैसेट्स के बैनर तले रिलीज़ हुई यह एल्बम हिट रही, और इसके गीत "डीडीहाट की छमना छोरी" ने उन्हें काफी पहचान दिलाई। २०१५ में उनकी अगली एल्बम मोहनी रिलीज़ हुई थी। २०१७ में उन्होंने "पीके इंटरप्राइजेज" नामक अपना पहला स्टूडियो हल्द्वानी के दमवाढूंगा में खोला था, जहां वह युवा गायकों को नए तौर तरीकों से गाने का प्रशिक्षण भी देते थे। इसी वर्ष उनकी अगली एल्बम, साली मारछाली की शूटिंग का काम शुरू हुआ। २०१८ फरवरी में उन्होंने "चेली बचाया, चेली पढ़ाया" का संदेश देता लोकगीत रचा, जिसे उत्तराखंड शासन द्वारा राष्ट्र व्यापी 'बेटी बचाओ, बेटी पढ़ाओ' अभियान में शामिल किया गया। हालांकि अपनी एल्बमों या गीतों से अधिक वह अपने कुमाऊँनी लोकगीतों के लाइव कार्यक्रमों के लिए जाने जाते थे।

मृत्यु

९ जून २०१८ की सुबह कार्की नैनीताल जनपद के गौनियारों में आयोजित युवा महोत्सव में अपने चार साथियों के साथ प्रस्तुति देकर हल्द्वानी लौट रहे थे। लगभग पांच बजे हैड़ाखान मंदिर के पास पहुंचते ही उनकी कार अनियंत्रित होकर गहरी खाई में जाने के बाद दूसरी सड़क की तरफ लुढ़क गई। दुर्घटना में कार पूरी तरह क्षतिग्रस्त हो गई, और उनकी तथा उनके दो साथियों की मौके पर ही मौत हो गई। इसके बाद १० जून को थल में रामगंगा घाट पर उनका अंतिम संस्कार किया गया। उनके शोक में १० जून को पांखू और थल के बाजार बंद रहे।

व्यक्तिगत जीवन

पप्पू कार्की अपनी पत्नी, कविता कार्की के साथ हल्द्वानी की लालसिंह कालोनी के निवासी थे। उनका एक पुत्र, दक्ष कार्की भी है। उनका विस्तृत परिवार अब भी उनके पैतृक ग्राम, शैलावन में ही निवास करता है।

सम्मान

वर्ष २००९ में मसूरी में आयोजित एक पुरस्कार समारोह में कार्की को सर्वश्रेष्ठ नवोदित कलाकार का पुरस्कार प्राप्त हुआ था। इसके बाद २०१४ में उन्हें सर्वश्रेष्ठ गायक के यूका पुरस्कार से, जबकि वर्ष २०१५ में मुंबई में गोपाल बाबू गोस्वामी पुरस्कार से भी सम्मानित किया गया था।
ए. एस. महाविद्यालय, देवघर

पाठ्यक्रम

(१)  आई.एस.सी., आई.कॉम., आई.ए.
(२)   बी.एस.सी., बी.कॉम., बी.ए. (सामान्य एवं प्रतिष्ठा स्तर तक की पढ़ाई)
(३)   एम.कॉम.
(४)   बी.एड.
(५)   वोकेशनल  : एडवरटाइजिंग, सेल्स प्रमोशन, एवं सेल्स मैनेजमेंट (प्रतिष्ठा स्तर), मास कम्युनिकेशन (पी.जी. डिप्लोमा)
(६)   इग्नू अध्ययन केंद्र (सर्टिफिकेट कोर्स, स्नातक एवं स्नातकोत्तर कोर्स में पढ़ाई)

प्रत्यायन

ए. एस. महाविद्यालय, देवघर को राष्ट्रीय मूल्यांकन और प्रत्यायन परिषद (NAAC) द्वारा मान्यता प्राप्त है।
पछुआ पवन

ये दोनों गोलाद्धों में उपोष्ण उच्च वायुदाब (३० डिग्री से ३५ डिग्री) कटिबन्धों से उपध्रुवीय निम्न वायुदाब (६० डिग्री से ६५ डिग्री) कटिबन्धों की ओर चलने वाली स्थायी पवन हैं। इनकी पश्चमी दिशा के कारण इन्हे 'पछुवा पवन' (वेस्टर्लीज) कहते हैं।
पृथ्वी के दोनों गोलार्धो में उपोष्ण उच्च वायु दाब कटिबंधो से उपध्रुवीय निम्न वायुदाब कटीबंधो की ओर बहने वाली स्थायी हवाओ को इनकी पश्चिम दिशा के कारण पछुआ पवन कहा जाता है| उत्तरी गोलार्ध में ये दक्षिण-पश्चिम से उत्तर -पूर्व की ओर तथा दक्षिणी गोलार्ध में उत्तर - पश्चिम से दक्षिण-पूर्व की ओर बहती है| पछुआ हवाओ का सर्वश्रेष्ठ विकास ४० डिग्री से ६५ डिग्री दक्षिणी अक्षांशों के मध्य पाया जाता है क्योंकि यहाँ जलराशि के विशाल विस्तार के कारण पवनो की गति अपेक्षाकृत तेज तथा दिशा निश्चित होती है | दक्षिणी गोलार्ध में इनकी प्रचंडता के कारण ही ४० से ५० डिग्री दक्षिणी अक्षांश के बीच इन्हें ' चीख़ती चालिस ' ५० डिग्री दक्षिणी अक्षांश के समीपवर्ती इलाको में ' प्रचंड पचासा ' तथा ६० डिग्री दक्षिणी अक्षांश के पास ' चीखती साठा ' कहा जाता है|उत्तरी गोलार्ध में असमान उच्चदाब वाले विशाल स्थल खंड तथा वायुदाब के परिवर्तनशील मौसमी प्रारूप के कारण इस पवन का सामान्य पश्चिमी दिशा से प्रवाह अस्पष्ट हो जाता है | ध्रुवो की ओर इन पवनो की सीमा काफी अस्थिर होती है, जो मौसम एवं अन्य कारणों के अनुसार परिवर्तित होती रहती है।
ऊन, मध्य प्रदेश

मध्य प्रदेश के खरगोन जिला में स्थित यह स्थान खरगोन से 14 कि॰मी॰ दूरी पर है। परमार-कालीन शिव-मंदिर तथा जैन मंदिरों के लिये यह स्थान प्रसिद्ध है। एक बहुत प्राचीन लक्ष्मी-नारायण मंदिर भी यहां स्थित है। खजुराहो के अलावा केवल यहीं परमार-कालीन प्राचीन मंदिर हैं।
अतिसूक्ष्म रसायन

इतिहास

अतिसूक्ष्म रसायन का प्रारंभ सन्‌ १९३० में कोपेनहेगेन की कार्ल्सबुर्ग प्रयोगशाला में हुआ; वहाँ के लिंडरस्ट्रॉम-लैंग तथा सहयोगियों ने इसका उपयोग एनजाइमों, जीव प्रेरकों और पौधों तथा पशुओं से प्राप्त पदार्थों की अति सूक्ष्म मात्रा के विश्लेषण में किया। सन्‌ १९३३ से कैलिफ़ोर्निया में पॉल एल. कर्क ने इन विश्लेषण विधियों को अधिक उन्नत किया और साथ ही साथ उन्होंने अन्य सब प्रकार की भौतिक तथा रासायनिक क्रियाओं का अध्ययन भी अतिसूक्ष्म मात्राओं में आरंभ किया। जीव तथा वनस्पति रसायन के अतिरिक्त तीव्र रेडियो सक्रिय पदार्थों के अध्ययन में ये विधियाँ विशेष रूप से उपयोगी सिद्ध हुई हैं। इन रेडियो सक्रिय पदार्थों के अध्ययन में साधारणतया अतिसूक्ष्म मात्राओं का ही उपयोग किया जाता है। इसका कारण इनकी कम मात्रा में उपलब्धि के अतिरिक्त यह भी है कि कम मात्रा से निकलने वाली हानिकारक रेडियो किरणों की तीव्रता कम रहती है, जिससे कार्य संपन्न करने में सुविधा रहती है।

प्रमुख विधियाँ

अतिसूक्ष्म रसायन में मुख्यत निम्नलिखित विधियों का उपयोग किया जाता है:

द्रवों की अनुमापन विधि

अतिसूक्ष्म रसायन में सर्वप्रथम आयतनों के मापन पर आधारित विधियों का ही उपयोग हुआ। इन क्रियाओं में प्रयुक्त सभी उपकरण, जैसे परीक्षण नलियाँ, बीकर, पिपेट तथा ब्यूरेट, केश नलिकाओं (कपिलरोज़) से ही बनाए जाते हैं और इनकी सहायता से १०-४ से १८-८ लीटर तक के आयतन सुगमता से नापे जा सकते हैं। इन विधियों का सर्वप्रथम उपयोग जीवन रसायन में हुआ। उदाहरणार्थ, प्राय रोगग्रस्त बालकों के रक्त के सूक्ष्म आयतन को नापने, उसमें प्रोटीन पृथक्‌ करके उबालने तथा अकार्बनिक तत्वों को पृथक्‌ करने की समस्त पद्धतियों को अतिसूक्ष्म परिमाण में ही करना होता है।

गैसमितीय विधियाँ

इन विधियों का उपयोग अतिसूक्ष्म रसायन में मुख्यत जीवकोषों या सूक्ष्म जीवों की श्वासगति या उससे संबंधित क्रियाओं के अध्ययन में होता है। कर्क और कनिंघम के बाद द्वितीय महायुद्ध के समय शोलेंदर तथा उसके सहयोगियों ने इस विधि को इतना उन्नत किया कि अब गैसीय मिश्रणों के माइक्रोलीटर आयतनों को भी पूर्णतया विश्लेषित करना संभव हो गया है।

भार मापन विधियाँ

यद्यपि २०वीं शताब्दी में बहुत अच्छी भार-तुलाओं का निर्माण हुआ है, तथापि १९४२ में कर्क, रोडरिक क्रेग तथा गुलबर्ग नामक वैज्ञानिकों द्वारा क्वार्ट्‌ज तुला की खोज से इस ओर विशेष प्रगति हुई है। इस नई तुला की सहायता से .००५ माइक्रो ग्राम के अंतर सुगमता से नापे जा सकते हैं।

अन्य विविध विधियाँ

अतिन्यून मात्राओं के साथ कार्य करने के लिए अन्य सभी कार्य विधियों में परिवर्तन आवश्यक हो जाता है। उदाहरणार्थ, छानने के स्थान पर अपकेंद्रण (सेंट्रीफ्यूगेशन) विधि का उपयोग किया जाता है। प्राय संपूर्ण रासायनिक क्रिया सूक्ष्मदर्शी के ही नीचे सम्पन्न की जाती है, जिससे सूक्ष्म से सूक्ष्म परिवर्तन भी देखा जा सके। इन सूक्ष्म मात्राओं के लिए उपयोगी विश्लेषण पद्धतियों में वर्णक्रमीय (स्पेक्ट्रॉस्कोपिक) पद्धतियाँ विशेषतया उल्लेखनीय हैं और आधुनिक रेडियो रसायन की पद्धतियों ने तो विश्लेषण की इस चरम सीमा को सहस्रों गुना सूक्ष्म कर दिया है। आज प्रयोगशाला में संश्लेषित नवीन तत्वों के कुछ इने-गिने परमाणुओं को इनके द्वारा पहचानना ही नहीं वरन्‌ उनके तथा उनके यौगिकों के गुणों का अध्ययन भी इन सूक्ष्म मात्राओं से, चाहे कुल उपलब्ध मात्रा लगभग १०-२० ग्राम ही हो, संभव हो रहा है।
१०३९ ईसा पूर्व

१०३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बोडो साहित्य सभा

कार्य

बोडो साहित्य सभा के लिये सबसे गौरवमयी उपलब्धि यह है कि इसने बोडो लोगों के लिये प्राथमिक स्तर से लेकर उच्च शिक्षा के स्तर तक की शिक्षा को अपनी मातृभाषा में उपलब्ध कराकर एक असम्भव जैसे कार्य को सम्भव कर दिखाया है। इसने दूसरा बड़ा काम किया है - 'बोडो-हिन्दी-अंग्रेजी शब्दकोश' का निर्माण। संस्था का अपना भवन बनाना भी बड़ी उपलब्धि है। सम्स्था का वार्षिक सम्मेलन होता है एवं इसकी पत्रिका निकलती है।
हबीब तनवीर

जीवनवृत

हबीब तनवीर का जन्म 1 सितम्बर,1923 को रायपुर में हुआ था। जो अब छत्तीसगढ़ की राजधानी है। उनके बचपन का नाम हबीब अहमद खान था। उन्होंने लॉरी म्युनिसिपल हाईस्कूल से मैट्रीक पास की, म़ॉरीस कॉलेज, नागपुर से स्नातक किया (1944) और अलीगढ़ मुस्लिम विश्वविद्यालय से एमए की। बचपन से हीं कविता लिखने का शौक चढ़ा। पहले तनवीर के छद्मनाम नाम से लिखना शुरू किया जो बाद में उनका पुकार नाम बन गया।

करियर

सन् 1945 में वे मुम्बई चले गये और प्रोड्यूसर के तौर पर आकाशवाणी में नौकरी शुरू की। वहां रहते हुए उन्होंने हिन्दी फिल्मों के लिए गाने लिखा। कुछ फिल्मों में अभिनय भी किया। प्रगतिशील लेखक संघ से जुड़ गये और कलांतर में इंडियन पीपुल्स थियेटर एसोसिएशन के अंग बन गये। जब ब्रिटीश शासन के खिलाफ इप्टा से जुड़े कई लोग जेल चले गये तब हबीब तनवीर को संगठन की जिम्मेदारी संभालनी पड़ी। 1954 वे दिल्ली आ गये और हिन्दुस्तानी थियेटर से जुड़ गये। उन्होंने बाल थियेटर के लिए भी काम किया। कई नाटकों की रचना की। यहीं रहते हुए उनकी मुलाकात अभिनेता-निर्देशक मोनिका मिश्रा से हुई जिनसे उन्होंने आगे चलकर शादी कर ली। उसी साल उन्होंने अपना चर्चित नाटक आगरा बाजार लिखा।
लैंसडाउन तहसील

जनसांख्यिकी

तहसील के अधिकार क्षेत्र में कुल ४८३ गाँव आते हैं, और २०११ की जनगणना के अनुसार इसकी जनसंख्या ७७,६२१ है।
कुंदन शाह

कुंदन शाह (मृत्यु: 7 अक्तूबर 2017) एक भारतीय फिल्म निर्देशक और लेखक थे। वह अपनी कॉमेडी फ़िल्म जाने भी दो यारों (1983) और 1985-86 की टीवी श्रृंखला नुक्कड़ के लिए सबसे ज्यादा जाने जाते हैं। उन्होंने भारतीय फिल्म और टेलिविज़न संस्थान से निर्देशन सीखा। '‘जाने भी दो यारो’' फिल्म के लिये पहला और एकमात्र राष्ट्रीय पुरस्कार दिया गया था। उन्होंने ने 2015 में राष्ट्रीय पुरस्कार लौटा दिया था।
1988 में उन्होंने हास्य धारावाहिक वागले की दुनिया का निर्देशन किया। यह कॉर्टूनिस्ट आर के लक्ष्मण के आम आदमी के किरदार पर आधारित था। उन्होंने 1993 में शाहरुख खान अभिनीत कभी हां कभी न के साथ मुख्यधारा की फ़िल्मों में वापसी की। 2000 में आई उनकी प्रीति जिंटा और सैफ अली खान अभिनीत फिल्म क्या कहना टिकट खिड़की पर सफल रही थी। इसके बाद बॉबी देओल और करिश्मा कपूर अभिनीत हम तो मोहब्बत करेगा (2000) और रेखा, प्रीति और महिमा चौधरी अभिनीत दिल है तुम्हारा (2002) सफल नहीं रही।
पश्चिम भारतीय खाना

गुजराती खाना

ढोकला •  खमण •  खमण ढोकला •  थेपला •  श्रीखंड •  खांडवी •  चकली •  दाल परांठा •  दाल ढोकली •  गुजराती कढ़ी •  खजूर णा घूघरा •  ओसामण •  रिंगन नू ओलू •  सुकावनी •  टिंडोरो नू शाक •  छूंदो •  गुंडा •  मसाला पूरी •  त्रेवटी दाल •  वंगी बटाटा भाजी •  खमण ककड़ी •  लीलवा नु भात •  मकई ना भर्ता •  मसाला सुपारी •  असूंदी •  उंधियो •  फाफड़ा •  गांठिया •  कचौड़ी •  खाखाड़ा •  मीठा: बासुंदी •  घेवर •  हल्वासन •  केरी नो रास •  पुरन पोली •  सुतार फेणी •  चोला फाली •  मठिया •  सूनवाली •

राजस्थानी खाना

आलू भर्ता •  चना दाल परांठा •  चूरमा •  दाल बाटी •  घेवर •  आलू मंगौड़ी •  भुना कुकड़ा •  गट्टे की सब्जी •  जयपुरी गज़क •  जयपुरी मेवा पुलाव •  केसर मुर्ग •  लहसुन की चटनी •  मिस्सी रोटी •  केसरी भात •  खस्ता पूरी •  जोदधुरी कचौरी •  मक्की पनीर पकौड़ा •  मारवाड़ी गट्टा कढ़ी •  मूंग दाल हल्वा •  पकौड़ी कढ़ी •  पापड़ सब्जी •  शाही गट्टे •  सब्ज़ सांगानेर •  शही गट्टे •  मेथी के गट्टे •  पनीर भरे पापड़ •  राजस्थानी भिंडी •  वेज खिचड़ी

मराठी खाना

आमटी •  भरवां बैंगन •  बंबई चिवड़ा •  कोभी ज़ुंका •  कोल्हापुरी रास्सा •  पंढरा रासा •  पावता बटाटा •  पिताची मिर्ची •  पुनेरी दाल •  पुरन पोली •  सूखी कोलमी •  उसली •  वाल्चे विर्दी •  वांगी अणि वाल

गोआनी खाना

बिबिन्का •  गोभी पुलाव •  क्रैब करी •  एग विंडालू •  फिश केक •  मछली गाशी •  फिश मोइली •  गोअन फिश करी •  गोअन मटन करी •  मैकेरल मसाला •  राइस चपाती •  सन्नास •  स्वीट पोटैटो खीर •  टोमैटो कोकोनट सूप •  सहजन के फूल के कटलेट •  मोएरा प्लैन्टेन क्रोक्वेट •  तिवाल

कोंकणी खाना

तेन्दंली भाजी •  गोज्जू •  गराडुड्डे पायस •  मूंगा दालिटोइ •  एनागायी •  मूंगा मोड़े रंदायी •  मूंगा सारु •  सुंगात फ्राई

सिंधी

आलू टुक •  अंजीर स्लाइस •  भूगी भाजी •  ग्रीन पूरी •  कराची हलुआ •  मन्नी सेल •  मसाला कोकी •  सिंधी कढ़ी
भक्कर

पंजाब, पाकिस्तान, का एक नगर।
सीमा नाका

सीमा नाका या सरहदी नाका (Border checkpoint) दो प्रान्तों या राष्ट्रों की सीमा पर बने उस नाके को कहते हैं जहाँ आने-जाने वाले यात्रियों व माल की जाँच होती है। अकसर अंतरराष्ट्रीय सीमाओं पर केवल कुछ ही नाकों से गुज़रकर पार जाने की अनुमति होती है। यहाँ यात्रियों के पास्पोर्ट, वीज़ा व अन्य दस्तावेज़ों की जाँच के साथ-साथ माल पर सीमा-शुल्क भी वसूल किया जाता है। नशीले पदार्थों, शस्त्रों व अन्य वर्जित माल को भी इन सीमा नाकों पर रोककर ज़ब्त किया जाता है।
बहुयंत्र

बहुयंत्र या मल्टीमशीन (multimachine) एक मुक्त स्रोत मशीनी औजार है जो लगभग सारे कार्य कर सकती है। इसे आमतौर पर उपलब्ध हाथ औजारों का उपयोग करके कोई अर्ध-कुशल मेकैनिक भी बना सकता है और इसकी लागत बहुत कम आती है। इसके निर्माण में हाथ औजार, कार और ट्रक के बेकार कल-पुर्जे आदि लगते हैं; साधारण हाथ औजारों की सहायता से बन जाता है; और बिजली भी नहीं लगती।
सीस्तान द्रोणी

सीस्तान द्रोणी या सीस्तान बेसिन (अंग्रेज़ी: Sistan Basin) दक्षिण-पश्चिमी अफ़्ग़ानिस्तान और दक्षिण-पूर्वी ईरान में स्थित एक बंद जलसंभर इलाका है। यह दुनिया के सबसे शुष्क क्षेत्रों में से एक है और यहाँ अक्सर सूखा पड़ता है। यहाँ पर अफ़्ग़ानिस्तान के पर्वती क्षेत्रों से बहुत से नदी-झरने पानी लाते हैं तो अफ़्ग़ानिस्तान की गोदज़रेह द्रोणी में जाते हैं (यह सीस्तान द्रोणी का एक धंसा हुआ क्षेत्र है)। यहाँ पर हिन्दु कुश पर्वतों से उभरने वाली हेलमंद नदी भी अपना पानी लाती है।

इतिहास

सीस्तान द्रोणी के क्षेत्र में पिछले ५००० सालों से संस्कृतियाँ बस रहीं हैं और यहाँ कई पुरातन स्थल मिलें हैं। इसके ईरान वाले क्षेत्र में शहर-ए-सोख़्ता (यानि 'जला हुआ शहर') ३१०० ईसापूर्व में स्थापित हुआ था। यह हेलमंद नदी की एक उपनदी पर स्थित था जो अब सूख चुकी है, जिस से इसके निवासियों को मजबूरन यह नगर छोड़ना पड़ा। सीस्तान द्रोणी में अफ़्ग़ानिस्तान का ज़रंज शहर भी है जो मध्यकाल में संस्कृति का एक महत्वपूर्ण केंद्र हुआ करता था, लेकिन अब काफ़ी हद तक रेगिस्तानी रेतों से ढका जा चुका है। यहाँ के दश्त-ए-मार्गो इलाक़े में सिंचाई की नहरों और खेतों के निशान मिले हैं जो अब रेत से भरकर वीरान हुए पड़े हैं। आधुनिक युग में इस क्षेत्र में आबादी बहुत कम है।

द्रोणी

द्रोणी या जलसंभर उस भौगोलिक क्षेत्र को कहते हैं जहाँ वर्षा अथवा पिघलती बर्फ़ का पानी नदियों, नेहरों और नालों से बह कर एक ही स्थान पर एकत्रित हो जाता है। भारत में यमुना का जलसंभर वह क्षेत्र है जहाँ यमुना नदी में विलय हो जाने वाले सारे नदी नाले फैले हुए है और जिसके अंत से केवल यमुना नदी ही निकास करती है। बंद जलसंभर ऐसा जलसंभर होता है जिसमें वर्षा अथवा पिघलती बर्फ़ का पानी एकत्रित हो कर किसी नदी के ज़रिये समुद्र या महासागर में बहने की बजाय किसी सरोवर, दलदली क्षेत्र या शुष्क क्षेत्र में जाकर वहीँ रुक जाता है। अंग्रेज़ी में "द्रोणी" को "बेसिन" (basin), "जलसंभर" को "वॉटरशॅड" (watershed) या "कैचमेंट" (catchment) और बंद जलसंभर को "एनडोरहेइक बेसिन" (endorheic basin) कहा जाता है।
ज्हाँ विक्तर पौंस्ले

ज्हाँ विक्तर पौंस्ले (Jean Victor Poncelect, १७८८ ई.-१८६७ ई.) फ्रांसीसी गणितज्ञ एवं इंजीनियर थे। गणितज्ञ के रूप में उनका सबसे उल्लेखनीय कार्य प्रक्षेपीय ज्यामिति पर था।
इनका जन्म १ जुलाई १७८८ ई. को मैस (Metz) में हुआ था। नेपोलियन के रूसी आक्रमण के समय ये बंदी बना लिए गए थे। बंदीगृह में इन्होंने 'त्रेते दे प्रोप्रियेते प्रोजेक्तिव दे फिग्यूर' (Traite des proprieeis projectives des figures) पुस्तक की रचना की, जो १८१४ ई. में इनके फ्रांस लौटने के आठ वर्ष पश्चात् प्रकाशित हुई। इसमें इन्होंने उन आकृतियों के गुणों का वर्णन किया है, जो केंद्रीय प्रत्यालेख के पश्चात् अपरिवर्तित रहती हैं। इसके अतिरिक्त पौंस्ले ने ज्यामितीय सात्तत्य के सिद्धांत का सूत्र रूप में वर्णन किया और फलस्वरूप उन बिंदुओं एवं रेखाओं पर विचार किया, जो अनंत पर लुप्त अथवा काल्पनिक हो जाती हैं। ये आदर्श बिंदु एवं रेखाएँ ज्यामिति को विश्लेषण की अपूर्व देन हैं। इन्होंने कोणीय व्युत्क्रम की विधि का भी अविष्कार किया और इनसे 'द्वैत अवस्था के सिद्धांत' (principle of duality) का निगमन किया। २२ दिसम्बर १८६७ ई. को पेरिस में इनका देहांत हो गया।
शीतला देवी

श्री शीतला माता जी की आरती

जय शीतला माता, मैया जय शीतला माता
आदि ज्योति महारानी सब फल की दाता | जय 
रतन सिंहासन शोभित, श्वेत छत्र भ्राता,
ऋद्धिसिद्धि चंवर डोलावें, जगमग छवि छाता | जय 
विष्णु सेवत ठाढ़े, सेवें शिव धाता,
वेद पुराण बरणत पार नहीं पाता | जय 
इन्द्र मृदंग बजावत चन्द्र वीणा हाथा,
सूरज ताल बजाते नारद मुनि गाता | जय 
घंटा शंख शहनाई बाजै मन भाता,
करै भक्त जन आरति लखि लखि हरहाता | जय 
ब्रह्म रूप वरदानी तुही तीन काल ज्ञाता,
भक्तन को सुख देनौ मातु पिता भ्राता | जय 
जो भी ध्यान लगावैं प्रेम भक्ति लाता,
सकल मनोरथ पावे भवनिधि तर जाता | जय 
रोगन से जो पीड़ित कोई शरण तेरी आता,
कोढ़ी पावे निर्मल काया अन्ध नेत्र पाता | जय 
बांझ पुत्र को पावे दारिद कट जाता,
ताको भजै जो नाहीं सिर धुनि पछिताता | जय 
शीतल करती जननी तुही है जग त्राता,
उत्पत्ति व्याधि विनाशत तू सब की घाता | जय 
दास विचित्र कर जोड़े सुन मेरी माता,
भक्ति आपनी दीजै और न कुछ भाता | जय
भारतीय रुपया चिह्न

भारतीय रुपया चिह्न (₹) भारतीय रुपये (भारत की आधिकारिक मुद्रा) के लिये प्रयोग किया जाने वाला मुद्रा चिह्न है। यह डिजाइन भारत सरकार द्वारा १५ जुलाई २०१० को सार्वजनिक किया गया था। अमेरिकी डॉलर, ब्रिटिश पाउण्ड, जापानी येन और यूरोपीय संघ के यूरो के बाद रुपया पाँचवी ऐसी मुद्रा बन गया है, जिसे उसके प्रतीक-चिह्न से पहचाना जाएगा। भारतीय रुपये के लिये अन्तर्राष्ट्रीय तीन अंकीय कोड (अन्तर्राष्ट्रीय मानकीकरण संगठन (ISO) मानक ISO 4217 के अनुसार) INR है।
५ मार्च २००९ को भारत सरकार ने भारतीय रुपये के लिये एक चिह्न निर्माण हेतु एक प्रतियोगिता की घोषणा की। इसके अन्तर्गत सरकार को तीन हज़ार से अधिक आवेदन प्राप्त हुए थे। यूनियन बजट २०१० के दौरान वित्त मन्त्री प्रणव मुखर्जी ने कहा कि प्रस्तावित चिह्न भारतीय संस्कृति को प्रकट करेगा। प्राप्त ३३३१ आवेदनों में से मनॉन्दिता कोरिया-मेहरोत्रा, हितेश पद्मशैली, शिबिन केक, शाहरुख जे ईरानी तथा डी उदय कुमार द्वारा निर्मित किये गये पाँच चिह्न शॉर्ट लिस्ट किये गये तथा उनमें से एक २४ जून २०१० को यूनियन कैबिनेट की मीटिंग में फाइनल किया जाना था। वित्त मन्त्री के अनुरोध पर निर्णय स्थगित किया गया, तथा १५ जुलाई २०१० की मीटिंग में निर्णय लिया गया तथा उदय कुमार द्वारा निर्मित चिह्न चुना गया। रिजर्व बैंक के डिप्टी गवर्नर की अध्यक्षता में गठित एक उच्चस्तरीय समिति ने भारतीय संस्कृति और भारतीय भाषाओं के साथ ही आधुनिक युग के बेहतर सामंजस्य वाले इस प्रतीक को अन्तिम तौर पर चयन करने की सिफारिश की थी।

डिजाइन

मूलतः यह नया चिह्न देवनागरी अक्षर 'र' पर आधारित है किन्तु यह रोमन के कैपिटल अक्षर R का बिना उर्ध्वाकार डण्डे का भी आभास देता है। अतः इस चिह्न को इन दोनो अक्षरों का मिश्रण माना जा सकता है। मूल रूप से तमिल भाषी इसके अभिकल्पक उदय के अनुसार जब वो इसका डिजाइन सोच रहे थे तो उन्हें लगा कि सिर्फ देवनागरी लिपि से संबंधित कोई चिन्ह ही भारतीय भावनाओं को व्यक्त कर सकता है। ऊपर की तरफ समान्तर रेखायें (उनके बीच में खाली जगह समेत) भारतीय झण्डे तिरंगे का आभास देती हैं।

उपयोग

भारत सरकार नये चिह्न को देश में छह महीनों तथा विश्व में १८ से २४ महीनों में अपनाने की कोशिश करेगी।.भारतीय रुपया चिह्न वर्तमान में यूनिकोड कैरक्टर सेट में ऍन्कोड किये जाने हेतु प्रस्तावना के प्रथम चरण में है, एक ऐसे चिह्न के तौर पर जो मौजूदा सामान्य रुपया चिह्न "₨" जो कि U+20A8 पर ऍन्कोड किया गया है, से भिन्न हो। फिलहाल इस चिह्न को कम्प्यूटर पर मुद्रित करने के लिये कुछ नॉन-यूनिकोड फॉण्ट बनाये गये हैं।। इसके अतिरिक्त लिनक्स के लोहित-देवनागरी नामक फॉण्ट में यह चिह्न शामिल किया जा चुका है। उबण्टू १०.१० पहला ऑपरेटिंग सिस्टम है जिसमें भारतीय रुपया चिह्न का प्रतीक शामिल किया गया है

यूनिकोड प्रस्तावना

१९ जुलाई २०१० को माइकल एवर्सन ने इस चिह्न को UCS मुद्रा चिह्न ब्लॉक में ऍन्कोड करने हेतु प्रस्तावित किया। भारत सरकार ने भी इसी ब्लॉक को रिकमेण्ड करते हुये एक प्रस्तावना भेजी। यह प्रस्तावित किया गया कि इस वर्ण को मौजूदा रुपया चिह्न U+20A8 ₨ रुपया चिह्न से भिन्न करके अलग से ऍन्कोड किया जाय। १० अगस्त २०१० को UTC ने प्रस्तावित कोड पोजीशन U+20B9 को भारतीय रुपया चिह्न के लिये स्वीकार कर लिया। अक्टूबर २०१० में इसे यूनिकोड के संस्करण ६.० में शामिल कर लिया गया।
इस चिह्न के लिये कीबोर्ड पर AltGr+4 (AltGr - दायीं ऑल्ट कुंजी) स्थान निर्धारित किया गया है। भारत सरकार कीबोर्ड पर इस स्थान पर यह चिह्न मुद्रित करने हेतु भी हार्डवेयर निर्माताओं को निर्देश जारी करेगी।
राजकुमार सन्तोषी

वृत्ति

सन्तोषि ने अपना करियर सहायक निर्देशक के रूप में आरम्भ किया और फ़िल्म अर्द्ध सत्य (1983) में गोविंद निहलानी के साथ आरम्भ किया। उन्होंने सनी देओल अभिनीत फ़िल्मों घायल (1990) और दामिनी (1993) के लिए फ़िल्मफ़ेयर सर्वश्रेष्ठ निर्देशक पुरस्कार प्राप्त किया।

व्यक्तिगत जीवन

सन्तोषी अपनी मनिला सन्तोषी के साथ जुहू में रहते हैं। उनके दो बच्चे हैं: एक पुत्र, राम और एक पुत्री तनिषा।
गामा जॅमिनोरम तारा

अन्य भाषाओं में

गामा जॅमिनोरम को अंग्रेज़ी में "ऐल्हेना" (Alhena) भी कहा जाता है। यह अरबी भाषा के "अल-हना'आह" (الهنعه) से लिया गया है जिसका अर्थ "ऊँट की गर्दन पर लगाया गया पहचान चिह्न" है।

वर्णन

गामा जॅमिनोरम द्वितारे का मुख्य तारा एक A0 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १६० गुना है। इसका द्रव्यमान हमारे सूरज के द्रव्यमान का लगभग २.८ गुना और व्यास हमारे सूरज के व्यास का ४.४ गुना है। इसकी सतह का तापमान लगभग ९,७५० कैल्विन है। इसका साथी तारा एक G श्रेणी का धुंधला-सा तारा है।